stanford-oval/wikipedia huggingface dataset:
אליפות צרפת הפתוחה 1998
התחרות > תחרות זוגות גברים

בתחרות השתתפו 64 זוגות. להלן הזוגות המדורגים:
יאקו אלטינג ופול הארהאוס (הולנד הולנד),מנצחי תחרות 1995, ניצחו בתחרות
טוד וודברידג' ומארק וודפורד (אוסטרליה אוסטרליה), הודחו בסיבוב השלישי
מאהש בהופאטי ולאנדר פאיס (הודו הודו), הודחו בחצי הגמר
יבגני קפלניקוב (רוסיה רוסיה) ודניאל ואצק (צ'כיה צ'כיה), מנצחי תחרויות 1997-1996, הודחו בסיבוב השני
אליס פריירה (דרום אפריקה דרום אפריקה) וריק ליץ' (ארצות הברית ארצות הברית), הודחו בסיבוב הראשון
יונס ביורקמן (שוודיה שוודיה) ופטריק ראפטר (אוסטרליה אוסטרליה), הודחו בחצי הגמר
דונלד ג'ונסון ופרנסיסקו מונטנה (ארצות הברית ארצות הברית), הודחו ברבע הגמר
אלכס או'בריאן וג'ונתן סטארק (ארצות הברית ארצות הברית), הודחו בסיבוב הראשון
ג'ים גראב (ארצות הברית ארצות הברית) ודייוויד מקפרסון (אוסטרליה אוסטרליה), הודחו בסיבוב השלישי
פטריק גלברייט (ארצות הברית ארצות הברית) ובראט סטיבן (אוסטרליה אוסטרליה), הודחו ברבע הגמר
ג'וש איגל ואנדרו פלורנט (אוסטרליה אוסטרליה), הודחו בסיבוב השלישי
ויין בלק זימבבואה זימבבואה) וסבסטיאן לארו (קנדה קנדה), הודחו בסיבוב השלישי
תומאס קרבונל ופרנסיסקו רוץ' (ספרד ספרד), הודחו בסיבוב השני
לואיס לובו (ארגנטינה ארגנטינה) וחבייר סאנצ'ס (ספרד ספרד), הודחו בסיבוב השני
ניקלס קולטי ומיכאל טילסטרום (שוודיה שוודיה), הודחו בסיבוב השלישי
נייל ברוד (בריטניה בריטניה) ופייט נורבל (דרום אפריקה דרום אפריקה), הודחו בסיבוב הראשון
זוג מנצחי תחרות 1997 יבגני קפלניקוב (רוסיה רוסיה) ודניאל ואצק (צ'כיה צ'כיה) הודחו בסיבוב השני. יאקו אלטינג ופול הארהאוס (הולנד הולנד) נפגשו במשחק הגמר עם מארק נוולס (איי בהאמה איי בהאמה) ודניאל נסטור (קנדה קנדה) שלא היו מדורגים וניצחו ב-3 מערכות. באותה שנה הם ניצחו גם באליפות וימבלדון.
התחרות > תחרות זוגות נשים

בתחרות השתתפו 64 זוגות. להלן הזוגות המדורגים:
לינדזי דבנפורט (ארצות הברית ארצות הברית) ונטליה זברבה (בלארוס בלארוס), הפסידו במשחק הגמר
מרטינה הינגיס (שווייץ שווייץ) ויאנה נובוטנה (צ'כיה צ'כיה), ניצחו בתחרות
ארנצ'ה סנצ'ס ויקאריו (ספרד ספרד) והלנה סוקובה (צ'כיה צ'כיה), הודחו בחצי הגמר
אלכסנדרה פיסה ונטלי טוזיאה (צרפת צרפת), הודחו ברבע הגמר
יאיוק בסוקי (אינדונזיה אינדונזיה) וקרולין ויס (הולנד הולנד), הודחו בסיבוב השלישי
ליזה ריימונד (ארצות הברית ארצות הברית) ורנה סטאבס (אוסטרליה אוסטרליה), הודחו בסיבוב הראשון
קטרינה אדמס (ארצות הברית ארצות הברית) ומנון בולגראף (הולנד הולנד), הודחו בסיבוב השלישי
אנה קורניקובה (רוסיה רוסיה) ולריסה ניילנד (לטביה לטביה), הודחו בחצי הגמר
קונצ'יטה מרטינס (ספרד ספרד) ופטריסיה טרביני (ארגנטינה ארגנטינה), הודחו ברבע הגמר
ילנה ליחובצבה (רוסיה רוסיה) ואי סוגיאמה (יפן יפן), הודחו בסיבוב השלישי
נאוקו קיג'מוטה ונאנה מיאגי (יפן יפן), הודחו בסיבוב הראשון
סבין אפלמנס (בלגיה בלגיה) ומרים אורמנס (הולנד הולנד), הודחו בסיבוב השני
קטרין ברקלי וקרי-אן גוס (אוסטרליה אוסטרליה), הודחו בסיבוב השלישי
ברברה שט (אוסטריה אוסטריה) ופטי שנידר (שווייץ שווייץ), הודחו ברבע הגמר
אינס גורוצ'טגי (ארגנטינה ארגנטינה) ורייצ'ל מקווילן (אוסטרליה אוסטרליה), הודחו בסיבוב הראשון
וירחיניה רואנו פסקואל (ספרד ספרד) ופאולה הסוארס (ארגנטינה ארגנטינה), הודחו בסיבוב השני
מזוג מנצחות תחרות 1997 רק לינדזי דבנפורט (ארצות הברית ארצות הברית) השתתפה בתחרות. במשחק הגמר מרטינה הינגיס (שווייץ שווייץ) ויאנה נובוטנה (צ'כיה צ'כיה) נפגשו עם לינדזי דבנפורט (ארצות הברית ארצות הברית) ונטליה זברבה (בלארוס בלארוס) וניצחו בשתי מערכות. באותה שנה הן ניצחו גם באליפות וימבלדון ובאליפות ארצות הברית הפתוחה. בנוסף לכך, מרטינה הינגיס ניצחה באליפות אוסטרליה הפתוחה ובכך זכתה בגראנד סלאם בתחרות זוגות נשים לשנת 1998.
התחרות > תחרות זוגות מעורבים

בתחרות השתתפו 48 זוגות. להלן הזוגות שזכו בדירוג:
לריסה ניילנד (לטביה לטביה) ולאנדר פאיס (הודו הודו), הודחו בסיבוב השני
מנון בולגרף (הולנד הולנד) וריק ליץ' (ארצות הברית ארצות הברית), הודחו ברבע הגמר
רנה סטאבס (אוסטרליה אוסטרליה) ומאהש בהופאטי (הודו הודו), הודחו בסיבוב השני
ליזה ריימונד ופטריק גלברייט (ארצות הברית ארצות הברית), הודחו בסיבוב השלישי
הלנה סוקובה וסיריל סוק (צ'כיה צ'כיה), הודחו בסיבוב השלישי
נטליה זברבה (בלארוס בלארוס) ואנדרו פלורנט (אוסטרליה אוסטרליה), הודחו בסיבוב השני
אלכסנדרה פיסה (צרפת צרפת) ודייוויד אדמס (דרום אפריקה דרום אפריקה), הודחו בסיבוב השני
פטריסיה טרביני ודניאל אורסניק (ארגנטינה ארגנטינה), הודחו בסיבוב השני
מרים אורמנס (הולנד הולנד) ואליס פריירה (דרום אפריקה דרום אפריקה), הודחו בסיבוב השני
רייצ'ל מקווילן דייוויד מקפרסון (אוסטרליה אוסטרליה), הודחו בחצי הגמר
כריסטי בוגרט (הולנד הולנד) ודונלד ג'ונסון (ארצות הברית ארצות הברית), הודחו ברבע הגמר
כריסטין קונצה (אוסטרליה אוסטרליה) ופרנסיסקו מונטנה (ארצות הברית ארצות הברית), הודחו בחצי הגמר
סבין אפלמנס (בלגיה בלגיה) ופייט נורבל (דרום אפריקה דרום אפריקה), הודחו בסיבוב השני
ג'ינג'ר הלגסון-נילסן וג'ים גראב (ארצות הברית ארצות הברית), הודחו בסיבוב השלישי
לורי מקנייל (ארצות הברית ארצות הברית) וג'וש איגל (אוסטרליה אוסטרליה), הודחו ברבע הגמר
קרולין ויס (הולנד הולנד) וג'ון-לפני דה יאגר (דרום אפריקה דרום אפריקה), הודחו ברבע הגמר
מנצחי תחרות 1997 ריקה היראקי (יפן יפן) ומאהש בהופאטי (הודו הודו) השתתפו בתחרות אך עם פרטנרים חדשים. במשחק הגמר נפגשו זוגות לא מדורגים. ונוס ויליאמס וג'סטין גימלסטוב (ארצות הברית ארצות הברית) שיחקו נגד סרינה ויליאמס (ארצות הברית ארצות הברית) ולואיס לובו (ארגנטינה ארגנטינה) וניצחו בשתי מערכות. באותה שנה הם ניצחו גם באליפות אוסטרליה הפתוחה.
התחרות > ישראל ברולאן גארוס

אנה סמשנובה השתתפה בתחרות הנשים. בסיבוב הראשון היא נפגשה עם לריסה ניילנד מלטביה וניצחה ב-3 מערכות. גם בסיבוב השני והשלישי היא ניצחה את יריבותיה ב-3 מערכות. בסיבוב הרביעי היא נפגשה עם מרטינה הינגיס משווייץ שהייתה מדורגת מס' 1 והפסידה בשתי מערכות.
קרלוס מויה, מנצח התחרות
ארנצ'ה סנצ'ס ויקאריו, מנצחת התחרות
ההשערה המדיינית-קינית

"משה ויתרו", ציור משנת 1900 של ג'יימס טיסו לפי שמות פרק י"ח.
ההשערה המדיינית-קינית (באנגלית: Midianite–Kenite hypothesis, לפעמים רק ההשערה המדיינית או ההשערה הקינית) היא שם קיבוצי למשפחת השערות בביקורת המקרא ובחקר המקרא, לפיהן האמונה באלוהות יהוה הובאה במקורה לעם ישראל בכנען מאזור מדברי דרומי יותר. מרבית ההשערות מציעות כי אזור מוצא זה היה בדרום עבר הירדן המזרחי, בערבה, במזרח חצי האי סיני, או בצפון-מערב חצי האי ערב, במקומות המכונים במקרא אדום, שעיר, סיני, פארן ותימן. כמה מן ההשערות מזהות את הקבוצה האתנית שהגיעה מאזור זה עם אלו המתוארות במקרא כקינים, מדיינים, או הלוויים, ומציעות שהם היו במקורם רועים-נוודים או כורים וחרשי נחושת.
דמויות מקראיות שעשויות לייצג קבוצה זאת הן קין, תובל קין, יתרו, צפורה, משה, יעל, ויהונדב בן רכב. לאור ממצאים ארכאולוגים מודרניים, יש חוקרים המציעים לזהות אותם עם שבטי שסו נוודים וחרשי נחושת, שתעודות מצריות מתקופת הברונזה המאוחרת הזכירו בשמות "שסו יהו" ו"שסו שעיר".
מרכיבי ההשערה

את ההצעות הרבות במסגרת ההשערה ניתן למיין לארבעה מרכיבים כלליים:
רמזים במקרא למוצאה הדרומי של האמונה בה'.
ממצאים ארכאולוגיים הרומזים למוצא האמונה בה' באזור אדום.
הקישור המקראי בין האמונה בה' ליתרו חותן משה, מדיין והלוויים.
האפיון המקראי של קין ועם הקיני.
ארבעה מרכיבים אלו קשורים זה בזה, אך אינם תלויים בהכרח. לא כל החוקרים שדגלו בגרסאות שונות של ההשערה הסכימו עם כל המרכיבים, ולא כל החוקרים שדגלו במרכיב מסוים הסכימו עם כל הנקודות שהועלו לגביו.
מרכיבי ההשערה > רמזים במקרא למוצאה הדרומי של האמונה בה'

בחקר המקרא נפוצה הערכה שכמה מן השירות המקראיות הן הטקסטים הקדומים ביותר במקרא, בגלל הרובד הלשוני הארכאי שלהן, וכן משום ששירה עממית היה קל יותר לזכור ולמסור בעל-פה מדור לדור, אפילו בתקופה שבה ידע הכתיבה והקריאה לא היה נפוץ. מספר שירות מקראיות כאלו מתארות את ה' באופן דומה:
ברכת משה: ”יהוה מִסִּינַי בָּא וְזָרַח מִשֵּׂעִיר לָמוֹ, הוֹפִיעַ מֵהַר פָּארָן וְאָתָה מֵרִבְבֹת קֹדֶשׁ, מִימִינוֹ אשדת לָמוֹ.”
שירת דבורה: ”יהוה בְּצֵאתְךָ מִשֵּׂעִיר בְּצַעְדְּךָ מִשְּׂדֵה אֱדוֹם, אֶרֶץ רָעָשָׁה גַּם שָׁמַיִם נָטָפוּ, גַּם עָבִים נָטְפוּ מָיִם. הָרִים נָזְלוּ מִפְּנֵי יהוה זֶה סִינַי מִפְּנֵי יהוה אֱלֹהֵי יִשְׂרָאֵל.”
תהילים ס"ח: ”אֱלֹהִים בְּצֵאתְךָ לִפְנֵי עַמֶּךָ, בְּצַעְדְּךָ בִישִׁימוֹן סֶלָה. אֶרֶץ רָעָשָׁה אַף-שָׁמַיִם נָטְפוּ, מִפְּנֵי אֱלֹהִים זֶה סִינַי, מִפְּנֵי אֱלֹהִים אֱלֹהֵי יִשְׂרָאֵל.”
שירת חבקוק: ”אֱלוֹהַּ מִתֵּימָן יָבוֹא וְקָדוֹשׁ מֵהַר-פָּארָן סֶלָה. כִּסָּה שָׁמַיִם הוֹדוֹ וּתְהִלָּתוֹ מָלְאָה הָאָרֶץ. וְנֹגַהּ כָּאוֹר תִּהְיֶה, קַרְנַיִם מִיָּדוֹ לוֹ, וְשָׁם חֶבְיוֹן עֻזֹּה. לְפָנָיו יֵלֶךְ דָּבֶר וְיֵצֵא רֶשֶׁף לְרַגְלָיו. עָמַד וַיְמֹדֶד אֶרֶץ, רָאָה וַיַּתֵּר גּוֹיִם, וַיִּתְפֹּצְצוּ הַרְרֵי-עַד, שַׁחוּ גִּבְעוֹת עוֹלָם, הֲלִיכוֹת עוֹלָם לוֹ. תַּחַת אָוֶן רָאִיתִי אָהֳלֵי כוּשָׁן, יִרְגְּזוּן יְרִיעוֹת אֶרֶץ מִדְיָן.”
פשט פסוקים אלו מתאר מעין התגלות שבה צועד ה' מאזור דרומי או מדברי, כאשר איתני הטבע ובייחוד השמים, הארץ וההרים רועדים מפניו. כמה משמות המקומות מהם הוא יוצא, בא או זורח חוזרים בשירות השונות: אדום, שעיר, סיני, פארן ותימן, ואצל חבקוק גם מדין וכושן. הר שעיר לפי המקרא ממוקם בהרי אדום ממזרח לערבה. מדבר פארן ממוקם בדרך כלל בחצי-האי סיני, כאשר הצירוף "הר פארן" מופיע במקרא רק בברכת משה ובשירת חבקוק. על בסיס התקבולת בין "סיני" ל"שעיר" בברכת משה סבר חוקר המקרא יגאל בן-נון שסיני, שם שאיננו מוכר מחוץ למקרא, היה אף הוא במקורו ממזרח לערבה, ולא במדבר המכונה כיום חצי האי סיני. תימן במקרא הוא מקום מושבו של אליפז בן עשו, ובאופן זה מקושר אף הוא עם אדום ושעיר.
מאפיין משותף נוסף שהוצע לשירות אלו הוא רמזים לשמות אלים נוספים מתקופת המקרא: "רשף" ו"דבר" הוצעו כרמז לאל המגפה הכנעני רשף, הנזכר בשירה אוגריתית. המילה הסתומה "אשדת" הוצעה כשיבוש של שם האלה הכנענית אשרת, שלפי כתובות חורבת תימן וחורבת אל כום נחשבה כבת זוגו של ה'. המילה "סיני" בביטוי "ה' זה סיני" הוצע על-ידי חוקר המקרא ישראל קנוהל כהטיית שמו של אל הירח המסופוטמי סין על משקל "שַׁדַּי" ו"אֲדֹנָי", אם כי מקובל יותר פירושו של משה דוד קאסוטו כ"יהוה זוּ סיני" (כך אף בתרגום השבעים: τοῦ Σινά) כלומר "יהוה של סיני" .
מרכיבי ההשערה > יתרו והקשר המדייני

במרכיב זה של ההשערה נכללים רמזים שונים במקרא, בעיקר כאלו הקשורים לדמות יתרו ובתו צפורה אשת משה, לכך שהאמונה בה' בשמו המפורש מקורה באזור מדין. לפי מספר הצעות הועברה אמונה זו לבני-ישראל בכנען באמצעות משה והלוויים, שאולי היו מצרים, כנענים או עברים ששהו תקופה מסוימת באזור מדין:
בסיפור הסנה הבוער, ה' מתגלה למשה בעת שהוא ” רֹעֶה אֶת צֹאן יִתְרוֹ חֹתְנוֹ כֹּהֵן מִדְיָן”, במדבר ב”הַר הָאֱלֹהִים חֹרֵבָה” (שמות, ג', א'). הועלתה השערה שהר האלוהים היה מקום פולחן משותף למספר שבטים מדייניים, ושהמילה "חורבה" (מילולית: "בדרך אל חורב") נוספה מאוחר יותר על-ידי סופר מקרא דויטרונומיסט כדי לזהות את ההר עם הר חורב, מקום מתן תורה לפי המקור הדויטרונומיסטי.
חותנו של משה נקרא במקומות שונים במקרא במספר שמות נוספים: רעואל, חובב, יתרן, יתר, וקיני, רמז כי היו לסיפור מספר גרסאות שונות. רעואל במקרא הוא גם אחד מבני עשו, ולפיכך מצביע על קשר לאדום. באתר הארכאולוגי תל ח'ליפה, בין אילת לעקבה בתחומי ירדן, התגלה אוסטרקון אדומי ועליו רשימת שמות הכוללים את השם רעואל, בסמיכות למספר שמות נוספים, חלקם עם מרכיב תאופורי של האל האדומי קוס.
למרות תיאורו כ"כוהן מדיין", המקרא אינו מספר לאיזה אל היה יתרו כוהן, ואינו מזכיר בשום מקום לאיזה אל עבדו המדיינים. ניתן איפוא לשער שגרסה עתיקה יותר של הסיפור תיארה את יתרו ככוהן ה', וכמי שלימד את חתנו משה לעבוד את ה'.
בשמות, י"ח נפגש משה שוב ב"הר האלוהים" עם יתרו, בתו צפורה אשת משה ושני בניהם. בפרק זה מכיר יתרו בה' כאל הגדול מכל שאר האלים, עקב הנסים שעשה לבני-ישראל ביציאת מצרים, ומקריב לו עולה וזבחים במעמד משה, אהרן וזקני ישראל. פירוש מסורתי מקובל הוא שיתרו מכיר בעליונות ה' על אלי מדיין, אך לשון הפרק אינה סותרת את ההשערה המדיינית, המפרשת כי יתרו היה כוהן ה' עוד קודם לכן, וכעת הוא שמח בראיות לעליונותו של אלוהיו. בהמשך פרק זה מקבל משה את עצת יתרו להקים לבני ישראל מערכת משפט היררכית.
בספר במדבר, פרק י', פסוקים כ"ט–ל"ב מבקש משה מ"חובב בן רעואל המדייני חותן משה" להמשיך להדריך את בני-ישראל במסעם מהר סיני לכנען, לאחר שהדריך אותם בבמדבר, ומציע בתמורה לחלוק עמו את הטוב אשר ישפיע ה' על ישראל. תיאור הדו-שיח ביניהם נקטע לפני שניתנת תשובתו הסופית של חובב.
מספר חוקרי מקרא, בהם מרטין נות והרמן גונקל, ולאחרונה ניסים אמזלג וישראל קנוהל, ציינו שבניגוד לחצי-האי סיני, אזורי מדיין ממזרח למפרץ אילת וצפון-מערב חצי האי ערב מצטיינים בפעילות וולקנית, ובכלל זה הרי געש כגון חלת אל באדר (Hala-'l Badr) שהתפרץ מספר פעמים בעשרת אלפי השנים האחרונות, והר געש ליד אל-מדינה שהתפרץ לאחרונה בשנת 1256 לספירה. הם הציעו לקשר פעילות וולקנית זו עם תיאורי האש בפסגת הר סיני, ועם תאורי רעד האדמה ונזילת ההרים בשירות המקראיות על ה'.
בסיפור האישה הכושית שלקח משה לא נאמר במפורש אם היא צפורה המדיינית או אישה אחרת. אך בשירת חבקוק, אחת השירות המציגה את ה' כבא מאזור דרומי, כושן מופיע בתקבולת עם מדיין.
בסיפור סתום בשמות פרק ד, צפורה מצילה את משה מזעמו של ה', בכך שהיא מלה את בנם ומכנה אותו "חתן דמים". סיפור זה עשוי לשמר זיכרון עתיק לפיו מנהג המילה כברית עם ה' היה במקורו טקס מדייני.
ישנם במקרא גם סיפורים העוינים למדיינים, כמו מלחמת גדעון במדיינים בספר שופטים, ובנות מדיין מתוארות בספר במדבר, פרק ל"א כמפתות מינית ומחטיאות את בני-ישראל, בסיפור חטא בעל פעור ומלחמת מדין. דווקא נוכח עוינות זו, חוקרי מקרא כמו מרטין נות סברו כי תיאור חותן ואשת משה כמדיינים חייב לשקף מסורת עתיקה וחזקה בכדי לשרוד במקרא.
בתרבות

ברומן המקראי מאת זאב ז'בוטינסקי "שמשון", שיצא לאור לראשונה בשנת 1930, מתוארים בני רכב כקהילת מופת המכפרים על חטאו של אביהם הקדמון קין, קרוב לוודאי בהשפעת ההשערה.
ראו גם

הדת הישראלית הקדומה
המקור היהוויסטי
המקור האלוהיסטי
כתובות חורבת תימן
בני רכב
לקריאה נוספת

שמואל אברמסקי, לרקע הקיני-המדייני של הנהגת משה, ארץ-ישראל: מחקרים בידיעת הארץ ועתיקותיה י"ב, 1975, עמ' 35–39
ברוך מרגלית, לסוגית "יהוה ואשרתו", בית מקרא מ, 1995, עמ' 376–391
Theodore J. Lewis, The Origin and Character of God: Ancient Israelite Religion through the Lens of Divinity, Oxford University Press, 2020, ISBN 978-0-19-007254-4
Juan Manuel Tebes, The Origin and Character of God: Ancient Israelite Religion through the Lens of Divinity by Theodore J. Lewis, and: Yahweh before Israel: Glimpses of History in a Divine Name by Daniel E. Fleming , and: Yahweh: Origin of a Desert God by Robert D. Miller II (review), Journal of Eastern Mediterranean Archaeology and Heritage Studies 10, 2022, עמ' 386–393
Joseph Blenkinsopp, The Midianite-Kenite Hypothesis Revisited and the Origins of Judah, Journal for the Study of the Old Testament 33, 2008-12, עמ' 131–153 doi: 10.1177/0309089208099253
R. de Vaux, SUR L'ORIGINE KÉNITE OU MADIANITE DU YAHVISME, ארץ-ישראל: מחקרים בידיעת הארץ ועתיקותיה ט, 1969, עמ' 28–32 (בצרפתית)
ביאורים

↑  כנראה שיבוש של המילה אשרת
↑  לדעת יגאל בן-נון, השם "סיני" זוהה בטעות עם האזור המכונה כיום מדבר סיני רק במאה ה-4 לספירה, על-ידי פלוויה יוליה הלנה בעת מסעה לארץ-ישראל. במאה ה-1 לספירה עדיין כותב פאולוס באיגרתו אל הגלטים: "כי הר סיני בערב הוא"
↑  למשל: ”וְאֵלֶּה תֹּלְדוֹת עֵשָׂו אֲבִי אֱדוֹם בְּהַר שֵׂעִיר... אֵלֶּה אַלּוּפֵי בְנֵי עֵשָׂו בְּנֵי אֱלִיפַז בְּכוֹר עֵשָׂו אַלּוּף תֵּימָן” (בראשית, ל"ו)
↑  קשרים חומריים ותרבותיים בין אזור זה לבין אזורים ממערב לירדן התגלו עוד מן התקופה הכלכוליתית, ולאחריה מתקופות הברונזה והברזל.
↑  בדומה ל"רעשה הארץ" בשירת דבורה ובתהלים ס"ח
↑  בדומה ל"יהוה... וזרח משעיר" בברכת משה
↑  השוו תהלים, ס"ח, י"ז: "לָמָּה תְּרַצְּדוּן הָרִים גַּבְנֻנִּים".
↑  למשל "בָּרוּךְ אַבְרָם לְאֵל עֶלְיוֹן קֹנֵה שָׁמַיִם וָאָרֶץ".
↑  כפי שהוברר בהמשך, שם זה מופיע פעמים רבות לא רק במקרא, אלא גם בתעודות ארכאולוגיות כתובות בכתב יתדות באכדית, בכתב-חרטומים מצרי, ובאלפבית אוגריתי מאז תקופת הברונזה המאוחרת
↑  אפילו האות נ' שנוספה בשמו של קינן, הנזכר דווקא בשושלת שת ולא בשושלת קין, קרוב לודאי אינה חלק מן השורש
↑  פא-נחסי היה שמו של הכהן הגדול המצרי בתקופת פרעה אחנתון שהגיע מנוביה (סודאן) וצבע עורו היה שחור.
בן רייכרט

בן רייכרט (נולד ב־4 במרץ 1994) הוא כדורגלן ישראלי, המשחק בעמדת הקשר בשמשון תל אביב מליגה א'.
קריירה

רייכרט החל לשחק כדורגל בקבוצות הילדים של הפועל תל אביב, וכשהיה בן 13 עבר למחלקת הנוער של מכבי חיפה. כשהגיע לגיל 17 עבר לקבוצת הנוער של הפועל רמת השרון, וב-18 במאי 2013 ערך את הופעת הבכורה שלו בקבוצה הבוגרת של המועדון, כשנכנס כמחליף בהפסד 0–1 לעירוני קריית שמונה במסגרת המחזור האחרון של ליגת העל. בעונת 2013/2012 הפך לשחקן הרכב קבוע בקבוצה הבוגרת של המועדון, וכבש שלושה שערים ב-29 הופעות בליגת העל, אך בתום העונה ירדה הקבוצה לליגה הלאומית.
ב-5 במרץ 2014 ערך רייכרט את הופעת הבכורה שלו במדי הנבחרת הצעירה של ישראל, במשחק ידידות מול הולנד עד גיל 21. בסך הכל ערך רייכרט תשע הופעות במדי הנבחרת הצעירה, וב-26 במרץ 2015 כבש את שערו היחיד בנבחרת, במשחק ידידות מול הנבחרת הצעירה של קפריסין.
לקראת עונת 2014/2015 חתם רייכרט על חוזה לארבע שנים במכבי תל אביב. עם הצטרפותו למועדון ספג קללות ושריקות בוז מחלק מאוהדי הקבוצה, לאחר שבצעירותו הזדהה כאוהד היריבה העירונית הפועל תל אביב, ועדויות לכך נותרו בעמוד הפייסבוק שלו, בו התבטא נגד מכבי. רייכרט כבש שער אחד בגביע הטוטו ושער אחד בגביע המדינה, אך לא זכה לדקות משחק רבות בליגה, ובסוף חלון ההעברות של ינואר 2015 הושאל להפועל תל אביב, כחלק מעסקה שבה עבר גילי ורמוט למכבי. גם מעברו להפועל התקבל בתחושות מעורבות אצל אוהדיה של קבוצה זו, שהתנגדו לעסקה שבה רייכרט ישפר את יכולותיו במדי הפועל ואחר כך יחזור למכבי כשחקן טוב יותר. פרשה נוספת בה היה מעורב במהלך עונה זו הייתה כשנפל קורבן לסחיטה באיומים בשל חובות של אביו. ב-7 בפברואר 2015 ערך את הופעת הבכורה שלו במדי הפועל תל אביב, כשפתח בהרכב הקבוצה בניצחון 2–1 על הפועל רעננה באצטדיון בלומפילד. שבועיים לאחר מכן כבש את שער הבכורה שלו במועדון, במשחק מול מכבי חיפה שהסתיים בתיקו 2–2. בסך הכול כבש שני שערים בעשר הופעות בליגה עד תום העונה.
לקראת עונת 2015/2016 חזר רייכרט למכבי תל אביב, אך לאחר מספר ימים החליט שלא להגיע לאימוני הקבוצה, ולא יצא למחנה האימונים שלה באוסטריה. הוא פנה בתביעת בוררות נגד מכבי תל אביב בבקשה לשחררו מהקבוצה, אך בטרם הסתיים הליך הבוררות, סיכמה מכבי תל אביב על העברתו של רייכרט להפועל תל אביב תמורת כמיליון אירו, והוא חתם על חוזה לחמש שנים במועדון. בעונה זו ערך רייכרט 30 הופעות במדי הפועל תל אביב בכל המסגרות, וכבש שני שערים בגביע המדינה. בעונת 2016/2017 ערך 33 הופעות בכל המסגרות, וכבש שער אחד בהפסד 1–2 לבית"ר ירושלים בליגת העל. במהלך העונה נכנסה הקבוצה להליך של פירוק, ובסופה ירדה לליגה הלאומית.
ב-9 ביוני 2017 חתם לארבע עונות בקבוצה הבלגית זולטה ורכם. רייכרט לא הצליח להשתלב במועדון ולא שותף במשחקי הקבוצה בליגת העל הבלגית, וב-31 בינואר 2018 חזר לישראל והושאל לקבוצת הפועל עכו, במדיה ערך עשר הופעות עד תום העונה וירד עמה לליגה הלאומית.
ב-5 באוגוסט 2018 הושאל לעונה אחת למועדון ספורט אשדוד. בעונת 2018/2019 כבש במדיה שער אחד ב-18 הופעות ליגה, ובסופה שוחרר מזולטה ורכם ונותר ללא קבוצה.
ב-16 באוקטובר 2019 חזר לקדנציה שנייה בהפועל רמת השרון מהליגה הלאומית, ושיחק במדיה שלושה חודשים בהם ערך עשר הופעות וכבש שני שערים. ב-12 בינואר 2020 חזר לליגת העל וחתם עד תום העונה בהפועל כפר סבא, עם אופציה לעונה נוספת.
ב-31 במאי 2021 חתם במכבי פתח תקווה. ב-1 בפברואר 2022 חתם בבני יהודה תל אביב. ב-14 ביוני 2022 חתם בהפועל ניר רמת השרון.
באוגוסט 2024 חתם בהפועל כפר שלם. ב-1 בספטמבר שוחרר מהמועדון לאחר ששיחק שני משחקים בלבד, כיוון שהכה שחקן יריב ללא כדור וספג כרטיס אדום . ב-4 בספטמבר חתם בשמשון תל אביב מליגה א'.
הערות שוליים

↑  בן רייכרט סיכם ל-4 שנים, באתר הרשמי של מכבי תל אביב, 27 במרץ 2014
↑  אוהדי מכבי תל אביב נגד בן רייכרט, באתר וואלה, 27 במרץ 2014
↑  יניב טוכמן‏, ראדי ורייכרט ספגו קללות מאוהדים: "נחצה קו אדום", באתר וואלה, 10 ביולי 2014
↑  ארז נעמן ורז אמיר, ‏גילי ורמוט חתם ל-3.5 שנים במכבי תל אביב, באתר ONE‏, 3 בפברואר 2015
↑  נדב צנציפר וזאב גולדשמידט, אוהדי הפועל חסמו את היציאה, צעקו לעבר המושאלים ממכבי ת"א "נאצים", באתר ynet, 6 בפברואר 2015
↑  אריה אברמזון, הכדורגלן בן רייכרט נסחט בשל חוב אביו, באתר mynet (כפי שנשמר בארכיון האינטרנט), 19 במרץ 2015
↑   משה בוקר, בן רייכרט לחופש נולד, באתר הארץ, 27 ביוני 2014
↑  רון עמיקם, ‏בן הכיסאות: הסכסוך המשפטי שמסעיר את הכדורגל הישראלי, באתר גלובס, 7 ביולי 2015
↑  עמית גולדשטיין ויניב טוכמן‏, בן רייכרט חתם לחמש שנים בהפועל תל אביב: "זו הגשמת חלום", באתר וואלה, 4 באוגוסט 2015
↑  בן רייכרט חתם בהפועל תל אביב, באתר הרשמי של הפועל תל אביב, 4 באוגוסט 2015
↑  מערכת ONE, ‏ליגיונר חדש בבלגיה: רייכרט חתם בזולטה וורחם, באתר ONE‏, 9 ביוני 2017
↑  דורון בן דור, ‏חוזר לארץ: הקשר בן רייכרט חתם בהפועל עכו, באתר ONE‏, 31 בינואר 2018
↑  עמית קרקו, ‏רשמית: בן רייכרט חתם לעונה במ.ס אשדוד, באתר ONE‏, 5 באוגוסט 2018
↑  מיכאל וייסרמן, ‏‏סעיף יציאה לחו"ל בחוזהו של רייכרט, שחתם לעונה ברמה"ש, באתר ספורט1, 16 באוקטובר 2019
↑  גיל לוין, ‏חוזר לליגת העל: רייכרט חתם בהפועל כפ"ס, באתר ערוץ הספורט, 12 בינואר 2020
↑  עמית קרקו, ‏בן רייכרט וניקו אולסק חתמו רשמית במכבי פ"ת, באתר ONE‏, 31 במאי 2021
↑  רכש מפתיע: בן רייכרט חתם רשמית בבני יהודה, באתר ONE‏, 1 בפברואר 2022
↑  מיכאל וייסרמן, חזר הביתה: בן רייכרט חתם ברמת השרון, באתר דאבל פס, 14 ביוני 2022
↑  רז זהבי, ‏אפס סובלנות: כפר שלם שיחררה את רייכרט, באתר ערוץ הספורט, 1 בספטמבר 2024
↑  מיכאל וייסרמן, החתמת ענק: בן רייכרט חתם בשמשון תל אביב, באתר דאבל פס, 4 בספטמבר 2024
נוח'בה

|  פרטים |
| --- | --- |
 מדינה:  מדינה פלסטינית מדינה פלסטינית
 שיוך:  חמאס חמאס
 אירועים ותאריכים
 תקופת הפעילות:  2010–הווה (כ־15 שנים) 
 מלחמות:  מבצע צוק איתן מלחמת חרבות ברזל
 נתוני היחידה
 ייעוד:  פלישה לישראל וכיבוש יישובים ובסיסי צה"ל
 פיקוד
 יחידת אם:   גדודי עז א-דין אל-קסאם
 
נוח'בה (בערבית: النخبة, תעתיק מדויק: אלנח'בה – "המובחרת") היא יחידת העילית של גדודי עז א־דין אל־קסאם, הזרוע הצבאית של ארגון הטרור חמאס, ובה כ־5,000 מחבלים נכון ל־2016.
פעילי נח'בה במהלך מצעד צבאי בעזה ב-2014
מטרת היחידה היא לבצע תקיפות בשטח ישראל, אך היא מתאמנת גם בפעולות הגנה בשטח הרצועה. חבריה מתמקדים בחדירה לישראל, בהסתערות על מוצבים וסיורים בניסיון לרצוח ולחטוף חיילים, ובהשמדת אמצעי לחימה. כמו כן הם מתאמנים על נסיגה דרך המנהרות עם שבויים או עם גופות חיילים, כדי שישמשו קלפי מיקוח לשחרור אסירים ביטחוניים. מחבליה מתאמנים באינטנסיביות והם מצוידים באמצעי לחימה מתקדמים ומדויקים.
מחבלי הנוח'בה מתמחים בקרבות גרילה, בירי נ"ט מתקדם, בצליפה, בניווט, בחבלה, בהסוואה, בלחימה במנהרות ובמבצעים מיוחדים. הם נחשבים "נשק יום הדין" של חמאס בביצוע פיגועים מורכבים. היחידה מחולקת לפלוגות ולכיתות, והן מפוזרות בין הגדודים, המוצבים לפי חלוקה גאוגרפית. רמת המידור של היחידה היא מהגבוהות שיש בארגון.
הקריטריונים לבחירת פעילי נוח'בה כוללים גיל צעיר (18-25), כושר גופני גבוה, מיומנות בלחימה בשטח בנוי וממרחקים קרובים ובמנהרות, מסירות גבוהה למטרה, אדיקות דתית, ועוד. שכרם אף לעיתים גבוה יותר משל שאר חברי הזרוע הצבאית של חמאס.
היסטוריה

הנוח'בה הוקמה ב-2013, על ידי יחיא סנואר, וראשי הזרוע הצבאית מוחמד דף ומרואן עיסא, כדי לסייע לחמאס במאבקו המזוין נגד ישראל. בקיץ 2013 ובשנה שלאחריה הצטרפו מאות ליחידה, אחרי שעברו סינון והתאמה מצד מפקדיהם, על פי כישורים וקריטריונים נוספים.
בזמן מבצע צוק איתן ניסו מחבלים מהיחידה לחדור לשטח ישראל באמצעות מנהרות חוצות גבול והמושג "נוח'בה" פרץ לתודעה הציבורית. ב-28 ביולי חוליית מחבלי נוח'בה חדרה למוצב נחל עוז. המחבלים הרגו 5 חיילים מגדוד 17 של חטיבת ביסלמ"ח, וכמעט חטפו את גופת אחד מהם. בעקבות תגובת החיילים שבחלקו העליון של הפילבוקס, נסוגו המחבלים חזרה אל המנהרה שדרכה חדרו למוצב, ללא גופת החייל. 11 חיילים ישראלים נהרגו בשלושה מקרי חדירה לשטח ישראל.
חלק מחברי הנוח'בה עזבו את היחידה כדי להצטרף לדאעש ב-2017.
הנוח'בה הובילה ב־7 באוקטובר 2023 את טבח שבעה באוקטובר, שבה השתלטו אנשיה על מוצבי צה"ל בעוטף עזה, רצחו, חטפו, עינו ואנסו ישראלים רבים, בהם זקנים, נשים, תינוקות וילדים. בבלימת הפלישה הרגו כוחות צה"ל יותר מ־1,500 מהמחבלים. כמו כן במהלך המלחמה צה"ל הרג מפקדי פלוגות נוח'בה ופעילי נוח'בה נוספים.
על פי הדיווחים, כשבעים מחבלים מהנוח'בה היו בכוח הפשיטה הראשוני על גדר המערכת סביב רצועת עזה.
אימונים

בנובמבר 2015 פרסמה לראשונה הזרוע הצבאית של חמאס סרטון המתעד תרגיל של כוחות הנוח'בה, בו נראים פעילי היחידה מתאמנים על פשיטה רכובה והשתלטות על מוצב המדמה את חוף זיקים.
ב-2018 הארגון פרסם שוב סרטון אימונים של כוחות נוח'בה, בו נראית השתלטות על דגם של טנק ישראלי והשכלת רימונים לתוך מבנים. ב-2019 פרסם סרטוני אימונים נוספים.
בשנת 2021 וביתר שאת בשנים 2022-2023 הארגון הרבה לפרסם סרטוני אימונים של כוחות הנוח'בה בלוחמה בשטח בנוי, השתלטות על טנקים וחטיפת חיילים
בחודש יולי 2023 פורסמו סרטוני וידאו קצרים המתעדים תרגילים שערכו (לא צוין תאריך) יחידות העילית (הנוח'בה) של גדודי אל-קסאם (גדוד נוסיראת וגדוד דיר אל-בלח) אשר דימו את מערכת השחרור "הבטחת אחרית הימים" במתווה של פלישה קרקעית לישראל, כיבוש מפקדת אוגדת עזה, תקיפת טנקים, חטיפת חיילים וכיבוש יישובים.
היחידה הימית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יחידת בת של הנח'בה, הנקראת "נח'בה אל-בח'ריה" - הכוחות המיוחדים של הים, נודעה לציבור הישראלי בעקבות אירוע החדירה לחוף זיקים במבצע צוק איתן.
ב-2018 הוערך כי ישנם כ-1,500 מחבלים חברים ביחידה.
היחידה הימית הוקמה כשנה לאחר סיום מבצע עופרת יצוקה, ב־2010, כדי לסייע לחמאס במאבקו המזוין נגד ישראל.
ב־8 ביולי 2014, יומו הראשון של מבצע צוק איתן, חדרו ארבעה-חמישה מחבלים מהכוח הימי של הנח'בה לחוף זיקים. החדירה נכשלה, וכל המחבלים חוסלו.
ב־2015 עברו חלק מחברי הנוח'בה הימית אימונים באיראן.
ראו גם

כוח רדואן
כוח קודס